***ZMLUVA O NÁJME HROBOVÉHO MIESTA***

***č. ZML.2018/01/07958***

**Zmluvné strany:**

**Prenajímateľ: Pohrebno-cintorínske služby, s.r.o. Poprad**

so sídlom: Fraňa Kráľa 2052/84, 058 01 Poprad

konateľ: Bc. František Švirloch

IČO: 36448427

DIČ: 2020017208

IČ DPH: SK 2020017208

tel.: 052/7725250, 0902 600 300

(ďalej len “prenajímateľ“)

**Nájomca: Kolodzejová Marcela**

trvale bytom:

dátum narodenia:

tel.:

*(ďalej len “nájomca")*

*uzatvárajú podľa § 21 zákona č. 131/2010 Z. z. o pohrebníctve (ďalej len "zákon o pohrebníctve") a podľa ustanovenia § 663 a nasl. Občianskeho zákonníka túto zmluvu o nájme hrobového miesta*

**Článok I**

**Predmet a účel nájmu**

1. Prenajímateľ prenecháva a  nájomca prijíma do nájmu, za podmienok uvedených v  tejto zmluve, **hrobové miesto č. 177, sekcia Y/3, urnová schránka na pohrebisku – cintorín Poprad-Veľká** určené na vybudovanie hrobu, hrobky alebo uloženie urny za účelom uloženia ľudských pozostatkov alebo ostatkov.

2. Prenajímateľ nie je oprávnený dať hrobové miesto do podnájmu tretej osobe a takýto podnájom by bol neplatný.

**Článok II**

**Doba nájmu**

1. Nájomná zmluva sa uzatvára na dobu neurčitú.

2. Nájomcovi bolo fakturované nájomné podľa platného cenníka prenajímateľa uvedeného v prevádzkovom poriadku pohrebiska a ku dňu podpisu tejto zmluvy má fakturované nájomné na **30** rokov, t. j. za obdobie nájmu **od 16.07.2018 do 15.07.2048**.

**Článok III**

**Nájomné**

1. Výška nájomného je stanovená cenníkom prenajímateľa uvedeným v prevádzkovom poriadku pohrebiska, ktorý je platný ku dňu uzatvorenia zmluvy. Nájomné je splatné v deň podpisu nájomnej zmluvy oboma zmluvnými stranami.

2. Nájomcovi bolo fakturované nájomné vo výške **100,20 €**, dňa **16.07.2018**.

3. V prípade, ak uplynie doba, na ktorú bolo nájomné zaplatené, pre ďalšie obdobie nájmu sa výška nájomného určí podľa predpisov uvedených v odseku 1 tohto článku zmluvy platných ku dňu prijatia platby nájomného na ďalšie predplácané obdobie; ak výšku nájomného nie je možné určiť podľa predpisov uvedených v odseku 1 tohto článku, nájomca je povinný zaplatiť nájomné minimálne vo výške uvedenej v odseku 2 tohto článku zmluvy. Nájomca sa zaväzuje aj bez vyzvania prenajímateľa zaplatiť nájomné na ďalšie obdobie nasledujúce po období uvedenom v odseku 2 tohto článku zmluvy najneskôr v posledný deň doby nájmu na ktorú bolo nájomné naposledy zaplatené.

4. Pri ukladaní ľudských pozostatkov do zeme v rakve je nájomné splatné vopred na celú tleciu dobu na pohrebisku.

**Článok IV**

**Povinnosti prenajímateľa**

1. Prenajímateľ je povinný prevádzkovať pohrebisko s prenajatým hrobovým miestom v súlade s platnými všeobecne záväznými právnymi predpismi o pohrebníctve a platným prevádzkovým poriadkom pohrebiska, a počas trvania tejto nájomnej zmluvy je povinný najmä zabezpečiť prístup k hrobovému miestu nájomcovi a blízkym osobám (§ 116 Občianskeho zákonníka) a umožniť mu nerušený výkon jeho práv ako aj užívanie prenajatého hrobového miesta počas platnosti tejto zmluvy, za predpokladu, že nájomca riadne a včas plní svoje povinnosti, najmä včas platí nájomné.

2. Prenajímateľ je povinný zdržať sa akýchkoľvek zásahov do prenajatého hrobového miesta okrem prípadov, keď je potrebné bezodkladne zabezpečiť bezpečné prevádzkovanie pohrebiska.

**Článok V**

**Povinnosti nájomcu**

1. Nájomca je povinný užívať prenajaté hrobové miesto v súlade s platnými všeobecne záväznými právnymi predpismi o pohrebníctve a platným prevádzkovým poriadkom pohrebiska. Najmä je povinný:

1. na vlastné náklady zabezpečovať údržbu prenajatého hrobového miesta,
2. písomne oznamovať prenajímateľovi pohrebiska všetky zmeny údajov potrebné na vedenie evidencie hrobových miest, v prípade fyzickej osoby najmä zmenu mena a adresy trvalého pobytu, v prípade právnickej osoby najmä zmenu obchodného mena a sídla.

2. Nájomca je povinný dodržiavať prevádzkový poriadok pohrebiska, s ktorým sa oboznámil pred podpisom tejto zmluvy, čo potvrdzuje svojím podpisom na tejto zmluve.

3. Pri úmrtí nájomcu hrobového miesta má prednostné právo na uzavretie novej nájomnej zmluvy na hrobové miesto osoba blízka; ak je blízkych osôb viac, tá blízka osoba, ktorá sa prihlási ako prvá. Prednostné právo na uzatvorenie nájomnej zmluvy možno uplatniť najneskôr do jedného roka od úmrtia nájomcu hrobového miesta.

**Článok VI**

**Výpoveď nájomnej zmluvy**

Výpovedné dôvody, lehoty a povinnosti prenajímateľa a nájomcu súvisiace s výpoveďou sa riadia ustanovením § 22 zákona o pohrebníctve v platnom znení.

**Článok VII**

**Záverečné ustanovenia**

1. K zmene dohodnutých podmienok nájmu môže dôjsť len na základe vzájomnej dohody zmluvných strán formou písomného dodatku, alebo ak to vyplýva zo zmien a doplnkov platných všeobecne záväzných právnych predpisov.

2. Vo veciach výslovne neupravených touto zmluvou sa práva a povinnosti účastníkov riadia príslušnými ustanoveniami Občianskeho zákonníka, platnými všeobecne záväznými právnymi predpismi o pohrebníctve a prevádzkovým poriadkom pohrebiska.

3. Zmluva sa vyhotovuje v dvoch vyhotoveniach s platnosťou originálu, z ktorých po jej podpísaní zmluvnými stranami prenajímateľ obdrží jedno vyhotovenie a nájomca jedno vyhotovenie.

4. Zmluvné strany vyhlasujú, že túto zmluvu uzavreli slobodne a vážne, nie v tiesni za nápadne nevýhodných podmienok, prečítali si ju, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.

5. V súlade s § 7 zákona č.122/2013 Z. z. o ochrane osobných údajov v znení neskorších predpisov nájomca súhlasí so spracovaním jeho osobných údajov prenajímateľom v rozsahu v akom sú uvedené v tejto zmluve pre potreby dosiahnutia predmetu tejto zmluvy a za účelom ich spracovania v informačných systémoch prenajímateľa ako aj oprávneného zverejňovania údajov v súlade s platným všeobecne záväznými právnymi predpismi. Nájomca udeľuje súhlas dobrovoľne na dobu neurčitú. Po ukončení platnosti tejto zmluvy a vysporiadaní všetkých záväzkov a pohľadávok súvisiacich s touto zmluvou, môže nájomca súhlas kedykoľvek odvolať písomným oznámením prenajímateľovi.

6. Zmluva nadobúda platnosť dňom podpisu oboma zmluvnými stranami a nadobúda účinnosť dňom nasledujúcim po dni jej zverejnenia na webovom sídle prenajímateľa.

V Poprade dňa 16.07.2018

 v.r. v.r.

 .................................................................... .......................................................

 prenajímateľ nájomca

 Bc. František Švirloch

 konateľ

 Pohrebno-cintorínske služby, s.r.o. Poprad

 Za správnosť všetkých údajov v NZ zodpovedá: Dziaková Cecília